Projekts

LATVIJAS REPUBLIKAS MINISTRU KABINETS

2019.gada Rīkojums Nr.\_\_\_\_

Rīgā (prot. Nr.\_\_\_\_\_)

**Par valsts īpašuma objektu nodošanu privatizācijai**

1. Saskaņā ar likuma "Par valsts un pašvaldību īpašuma objektu privatizāciju" 12. panta ceturto daļu, 66.panta pirmo daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6.panta otro daļu nodot privatizācijai valsts īpašuma objektus:
   1. “Pūņu krejotava” Vecpūņās, Valdgales pagastā, Talsu novadā (nekustamā īpašuma kadastra numurs 8892 009 0254) – piecas būves (būvju kadastra apzīmējumi 8892 009 0254 001, 8892 009 0254 002, 8892 009 0254 004, 8892 009 0254 005 un 8892 009 0254 006) un zemes vienību (zemes vienības kadastra apzīmējums 8892 009 0254) 0,6 ha platībā;
   2. “Trākšu pienotava” Praulienas pagastā, Madonas novadā, nekustamo īpašumu ar kadastra numuru 7086 014 0231, kas sastāv no zemes vienības 0,7 ha platībā ar kadastra apzīmējumu 7086 014 0230 un uz tās atrodošās divas būves (būvju kadastra apzīmējumi 7086 014 0176 001 un 7086 014 0176 005).
2. Akciju sabiedrībai “Publisko aktīvu pārvaldītājs Possessor” ierakstīt šī rīkojuma 1. punktā minētos valsts īpašuma objektus zemesgrāmatā uz Latvijas valsts vārda akciju sabiedrības “Publisko aktīvu pārvaldītājs Possessor” personā.
3. Saskaņā ar likuma "Par valsts un pašvaldību īpašuma objektu privatizāciju" 12. panta ceturto un sesto daļu noteikt, ka pircējs, norēķinoties par būvēm, 80 procentu apmērā maksā *euro* un 20 procentu apmērā – privatizācijas sertifikātos.
4. Šī rīkojuma 1.punktā minēto valsts īpašuma objekta sastāvā esošo zemes vienību privatizācijā maksāšanas kārtību un maksāšanas līdzekļu attiecību noteikt saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 30.pantu.

|  |  |
| --- | --- |
| **Ministru prezidents** | 1. **K. Kariņš** |
|  |  |
| **Ekonomikas ministrs**  **Iesniedzējs:**  **Ekonomikas ministrs**  **Vīza:**  **Valsts sekretārs** | **R. Nemiro**  **R. Nemiro**  **Ē. Eglītis** |
|  |  |